Pályázati Felhívás – Ray Rezső Vilmos díj

**Budafok-Tétény 2025. évi Építészeti Nívódíj pályázata**

Budafok-Tétény Budapest XXII. kerület Önkormányzatának Képviselő-testülete a 8/2016. (IV.04.) önkormányzati rendeletével megalapította Budafok-Tétény Budapest XXII. kerület Építészeti Nívódíját, Ray Rezső Vilmos-díj elnevezéssel. **Az elismerés azoknak a tervezőknek vagy építtetőknek adományozható, akik városépítészeti alkotásukkal közreműködnek a kerületi épített környezet minőségének jelentős javításában, hozzájárulnak a kerületben létesült épületek építészeti színvonalának emeléséhez.**

Az építészeti nívódíj pályázat célja, hogy segítségével feltárjuk, értékeljük és közzétegyük a helyi építészeti/városépítészeti alkotásokat, építészeti teljesítményeket. További célja a pályázatnak, hogy széles körben haszno­sítható javaslatokat adjon az egyedi tájérték, a településkép, a településkarakter, az értékes épületegyüttes, épület, képzőművészeti alkotás, stb. szakszerű megőr­zéséhez.

**A nívódíj az elmúlt 8 év során befejezett alkotások díjazására szolgál.**

Az elismerésre Budafok-Tétény Budapest XXII. kerület közigazgatási területén új épületként megvalósult, vagy tervező bevonásával történt szakszerű átalakítással, bővítéssel, felújítással létrehozott építészeti és városépítészeti alkotással pályázhat – a rendelet 1. melléklete szerinti jelentkezési lapon - minden olyan személy, aki az épület megvalósításában, rekonstrukciójában felelős építész- vagy építőmérnök tervezőként, generálkivitelezőként, vagy építtetőként, tulajdonosként közreműködött, és a pályázati kiírás feltételeit magára nézve kötelezőnek ismeri el.

Az épület, létesítmény megvalósításában közreműködők külön vagy együttesen vehetnek részt a pályázaton. Egy épület csak egy pályázat tárgya lehet, egy azonos épülettel legfeljebb két alkalommal adható be érvényes pályázat. Díjnyertes épülettel új pályázat nem adható be. Amennyiben a tervező egyedül nyújtja be a pályázatot, akkor mellékelnie kell a tulajdonos, illetve annak képviselője írásos jóváhagyását a pályázat benyújtásához. Ha a tulajdonos nyújtja be a pályázatot, akkor a tervező írásos jóváhagyását kell mellékelnie.

Az építményt kivitelező felelős generálkivitelező kizárólag abban az esetben pályázhat, ha mind a tervező, mind a tulajdonos a pályázat beadásához írásban hozzájárul.

A díj elnyerésére – a 8/2016. (IV.04.) önkormányzati rendelet 6.§ (1) pontja szerinti – a pályázat megnevezésével ellátott zárt borítékban leadott pályázati anyag benyújtásával lehet pályázni, mellékelve a szükséges – a 1. számú melléklet szerinti – jelentkezési lapot és nyilatkozatot.

A pályázatot 2025. március 31-ig – a Polgármesterhez címezve – lehet benyújtani.

A díj adományozásáról a Bíráló Bizottság szakmai ajánlása alapján a Képviselő-testület dönt. A díjat a Polgármester a Kerület Napja alkalmából rendezett ünnepségen (június 21-én) adja át. A díjjal oklevél, az épület falára helyezhető, elismerést feltüntető tábla és 250.000 Ft pénzjutalom jár.

A pályázattal kapcsolatos formai és tartalmi követelmények a rendeletben szerepelnek, amely az alábbi néven és helyen érhető el:

*Budafok - Tétény Budapest XXII. kerület Önkormányzata képviselő-testületének 8/2016. (IV.4.) önkormányzati rendelete a Budafok-Tétény Budapest XXII. kerületi Építészeti Nívódíj alapításáról és adományozásának rendjéről*

<https://or.njt.hu/eli/735858/r/2016/8>

További információ:

Fekete Adrienn településképi ügyintéző

1221 Budapest, Városház tér 11.

Tel: 229-2611/142
e-mail: foepiteszet@bp22.hu